# Polonya

| Republika ng Polonya*Rzeczpospolita Polska* (Polako) |
| --- |
|
Watawat

 Eskudo

 |
| **Awitin:Mazurek Dąbrowskiego* "Masurka ni Dąbrowski" |
|  |
| Kabisera at pinakamalaking lungsod | Barsobya ﻿ / ﻿ |
| Wikang opisyal | Polako |
| Katawagan | Polako Polones |
| Pamahalaan | Unitaryong republikang parlamentaryo |
|  |
| • Pangulo  | Karol Nawrocki |
| • Punong Ministro  | Donald Tusk |
|  |
| Lehislatura | Parlamento |
| • Mataas na Kapulungan | Senado |
| • Mababang Kapulungan | Sejm |
| Formation |
|  |
| • Pagtatag at Kristiyanisasyon  | 14 Abril 966 |
| • Kaharian | 18 Abril 1025 |
| • Sampamahalaang Polako–Litwano  | 1 Hulyo 1569 |
| • Paghahati-hati ng Polonya | 24 October 1795 |
| • Ikalawang Republika | 11 November 1918 |
| • Pamahalaan sa pagkakatapon | 17 Setyembre 1939 |
| • Republikang Bayan  | 22 Hulyo 1944 |
| • Ikatlong Republika  | 31 Disyembre 1989 |
|  |
| Lawak |
| • Kabuuan | 312,700 km2 (120,700 mi kuw) (69th) |
| • Katubigan (%) | 1.48 (2015) |
| Populasyon |
| • Senso ng 2022 |  38,036,118 (ika-38) |
| • Densidad | 122/km2 (316.0/mi kuw) (ika-75) |
| KDP (PLP) | Pagtataya sa 2023 |
| • Kabuuan |  $1.712 trillion (21st) |
| • Bawat kapita |  $45,538 (40th) |
| KDP (nominal) | Pagtataya sa 2023 |
| • Kabuuan |  $842.172 billion (21st) |
| • Bawat kapita |  $22,393 (44th) |
| Gini (2020) | 27.2 mababa |
| TKP (2021) |  0.876 napakataas · 34th |
| Salapi | Esloti (PLN) |
| Sona ng oras | UTC+1 (CET) |
| • Tag-init (DST) | UTC+2 (CEST) |
| Kodigong pantelepono | +48 |
| Internet TLD | .pl |

Ang **Polonya** (Polako: *Polska*), opisyal na **Republika ng Polonya**, ay bansang matatagpuan sa Gitnang Europa. Pinapaligiran ito ng Litwanya at Rusya sa hilagang-silangan, Eslobakya at Tsekya sa timog, Biyelorusya at Ukranya sa silangan, at Alemanya sa kanluran; nagbabahagi rin ito ng mga hangganang pandagat sa Dinamarka at Suwesya. Sumasaklaw ito ng lawak na 312,696 km2 at may populasyon na humigit-kumulang 38 milyon. Ang kabisera at pinakamalaking lungsod nito ay Barsobya.

Unang itinatag ang Polonya noong 966 sa Kristiyanisasyon nito. Inabot ng Polonya ang rurok nito noong ika-16 dantaon sa pagkatatag ng Sampamahalaan ng Polonya at Litwanya hanggang sa paghahati-hati nito sa pagitan ng Imperyong Ruso, Awstriya-Unggriya at ang Kaharian ng Prusya noong ika-19 dantaon, kung saan tumigil ang pag-iral nito bilang hiwalay na bansa. Muling itinatag ang Polonya noong 11 Nobyembre 1918, pagkatapos ng Unang Digmaang Pandaigdig, na kilala bilang Ikalawang Republika ng Polonya.

## Etimolohiya

Maaaring nagmula ang pangalang "Polonya" sa mga Polano (Polako: *Polanie*), isang liping Kanlurang Eslabo. Hindi tukoy ang etimolohiya nito, ngunit maaaring nagmula ito sa salitang "*pole*" (parang): nagsisimula ang mga kaparangan sa mga lupaing Polako mula sa dalampasigan ng Dagat Baltiko hanggang sa paanan ng Karpatos sa timog.

Sa ibang mga wika, nagmula naman ang mga eksonimo para sa Polonya mula sa pangalan ng ibang lipi, ang mga Lekito (Polako: *Lechici*, Ingles: *Lechites*).

Maaari ring nagmula ang pangalang "Polonya" sa isang alamat ng mga Hudyo, kung saan naghanap sila ng isang ligtas na lugar kung saan maaari silang manirahan. Narinig nila umano ang salitang Ebreong "*po-lin*" ("dito kayo magpahinga") mula sa langit, at dito umano nagmula ang pangalan ng bansa.

## Politika

Si Karol Nawrocki, ang kasalukuyang Pangulo ng Polonya mula ika-6 ng Agosto, 2025.
Isang demokrasya ang Polonya, ayon sa saligang batas na inangkin nito noong 1997. Pinamumunuan ito ng isang pangulo bilang pinuno ng estado, ngunit nakatuon ang balangkas ng pamahalaan sa isang punong ministro (Polako: *premier*) bilang pinuno ng pamahalaan, na nakasentro sa Konseho ng mga Ministro bilang gabinete nito. Binubuo ang Konseho ng mga ministrong ipinili ng Pangulo sa payo ng Punong Ministro, at karaniwa'y nagmumula sa partidong may mayoridad sa tagapagbatas ang mga ministrong bumubuo nito.

Kasalukuyang nanunungkulan bilang Pangulo ng Polonya si Karol Nawrocki, na inihalal noong 2025, nanunungkulan naman bilang Punong Ministro si Donald Tusk mula 2023.

May dalawang kapulungan ang Kapulungang Pambansa (*Zgromadzenie Narodowe*), ang tagapagbatas ng Polonya: ang Sejm, na may 460 kinatawan (*poseł*, literal na "sugo"), at ang Senado, na binubuo ng 100 senador. May mariskal (tagapagsalita) na namumuno sa bawa't kapulungan ng Kapulungan. Gayunpaman, hindi nagkakaisa ang dalawang magkahiwalay na kapulungan maliban na sa tatlong pagkakataon: kapag may bagong Pangulo at siya'y manunumpa sa Kapulungan, kapag may habla laban sa Pangulo sa Tribunal ng Estado, o kapag nais ihayag ng Kapulungan na wala nang kakayahan ang Pangulo na manungkulan sa posisyon. Kasalukuyang nangyari lamang ang unang pagkakataon sa pagtatanghal ng Kapulungang Pambansa.

## Demograpiya

Mga pangunahing lungsod
## Sipian

### Biblyograpya

### Talababa